4.5

Valmistusmenetelmä: ”Tuscia”-ekstra-neitsytoliiviöljyn valmistuksessa käytetään Frantoio-, Caninese- ja Leccino-lajikkeiden oliiveja. Näitä lajikkeita kasvaa yksittäisillä viljelmillä vähintään 90 prosenttia joko yksin tai yhdessä muiden lajikkeiden kanssa. Oliiviviljelmillä saa viljellä enintään 10 prosenttia muita lajikkeita. Mainitulla alueella oliivinviljely on viljelymuodoista kaikkein yleisin, ja siihen erikoistuneilla viljelmillä on 150—300 puuta hehtaaria kohden, tehoviljelyä harjoittavilla viljelmillä yli 300 puuta ja sekaviljelmillä enintään 100 puuta hehtaaria kohden. Erikoistuneilla viljelmillä oliivipuiden yleisimmät viljelymuodot ovat pensasmainen muoto, y-kirjaimen muoto, yksilatvainen ja suippo muoto sekä muoto, jossa latvat kasvavat alaspäin; sekaviljelmillä käytetään monilatvaista ja vapaata kasvatusmuotoa. Karsinta suoritetaan yleensä joka vuosi, kun taas nuorennusleikkauksien väli on pidempi. Kasvinsuojelussa noudatetaan alueella toimivan kasvinsuojeluyksikön määräämiä kohdennettuja ja integroituja menetelmiä. Maaperää ei saa käsitellä rikkakasvintorjunta-aineilla eikä kuivatusaineilla. Oliivit kerätään suoraan puista siinä vaiheessa, kun oliivin uloin kerros kypsyy, ja niin, että varhain kypsyvät oliivit (Leccino, Frantoio, Maurino, Pendolino) kerätään joka tapauksessa viimeistään 20. joulukuuta ja myöhään kypsyvät (Caninese, Moraiolo) viimeistään 15. tammikuuta. Varisemista aiheuttavien aineiden käyttö tai leikkaaminen on kielletty. Oliivien enimmäistuotanto hehtaaria kohden on enintään 9 000 kg oliivinviljelyyn erikoistuneilla viljelmillä, ja yhdistelmä-/tai sekaviljelmillä enimmäistuotantomäärä on 90 kg. Oliivit kuljetetaan puristamoon viimeistään päivän kuluttua niiden keruusta, ja ne käsitellään viimeistään yhden päivän kuluessa siitä, kun ne on tuotu puristamoon. Oliivit on kuljettava asianmukaisissa säiliöissä. Öljyttämistekniikoihin sisältyy: — oliivien pesu huoneenlämpöisellä juomakelpoisella vedellä, niiden lajittelu ja lehtien poisto, — jauhatus asianmukaisissa valsseissa, — sekoitus korkeintaan 30 celsiusasteessa enintään 60 minuutin ajan, — uuttaminen eräänlaisilla painelaitteilla, jatkuvalla sentrifugoinnilla, paineeseen perustuvalla sentrifugoinnilla, sentrifugointiin perustuvalla suodatuksella, — öljystä saadun nesteen sentrifugointi: öljy ja siitä saatu neste on siirrettävä välittömästi pois kasvista erittyneestä vedestä ruostumattomasta teräksestä valmistetuilla jatkuvatoimisilla erotuslaitteilla. Kun öljy siirretään erottelulaitteista, sen lämpötila on korkeintaan 28 celsiusastetta. Oliivipuun öljyn enimmäistuotos on 20 prosenttia, — oliivitahnaa ei saa sentrifugoida kahteen kertaan tauotta; tätä käsittelymenetelmää kutsutaan nimellä ”uudelleenpuristus”. Oliivien tuotanto, jalostus ja pullotus tapahtuvat rajatulla alueella. Se, että myös pullotus tapahtuu rajatulla alueella, johtuu siitä, että ”Tuscia”-öljyn erityisominaisuudet ja laatu halutaan säilyttää sekä varmistaa, että riippumattoman elimen suorittama tarkastus tapahtuu asianomaisten tuottajien valvonnassa. Suojatulla alkuperänimityksellä on tuottajien kannalta huomattava merkitys, ja se tarjoaa heille asiaa koskevan asetuksen tavoitteiden ja suuntaviivojen mukaisesti mahdollisuuden lisätulojen hankkimiseen. Lisäksi nämä toimet suoritetaan perinteisesti maantieteellisesti rajatulla alueella. Niiden tuottajien, jotka aikovat saattaa markkinoille kyseisellä merkinnällä varustettua ekstra-neitsytoliiviöljyä, on tuotteen jäljitettävyyden varmistamiseksi ilmoitettava oliiviviljelmistään ja jalostus- ja pullotuslaitoksistaan valvontaelimen ylläpitämiin ja päivittämiin asianmukaisiin rekistereihin.